Aukštkalvių palivarkas
Aukštkalvių palivarko (dvaro) sodyba (registrinis kultūros paveldo objektas: unikalus kodas 313, senas kultūros paminklų sąrašo Nr. IP374At) – palivarko sodybos fragmentai centrinėje Kretingos rajono savivaldybės teritorijos dalyje, 13 km į šiaurės rytus nuo Kretingos, 2 km į pietvakarius nuo Kūlupėnų, abipus kelio Kretinga – Salantai, Skroblupio dešiniajame krante netoli Aukštkalvių kaimo.